הניקשטיין

משפחת הניקשטיין (באנגלית: Henikstein) היא משפחת אצולה אוסטרית שמקורה בשושלת של סוחרים יהודים.

 היסטוריה 
אחד מחברי המשפחה הבולטים היה אדם אדלברט הניג (1740–1811), אשר הועלה למעמד האצולה וקיבל את התואר אדלר פון הניקשטיין, לאחר שהתנצר. בנוסף, בנו, יוזף פון הניקשטיין (1768–1838) היה פטרון חשוב של האמנויות האוסטריות, ואף הוא המיר את דתו לקתוליות. במהלך המלחמה האוסטרו-פרוסית בשנת 1866, בנו, אלפרד פרייהר פון הניקשטיין, שירת כגנרל בצבא האוסטרי והתמנה לראש המטה הכללי והוענק לו מעמד ברון על ידי הקיסר פרנץ יוזף.

 מבני המשפחה 
 יוסף פון הניקשטיין 
שמאל|ממוזער|יוסף ריטר פון הניקשטיין 1834
יוסף ריטר פון הניקשטיין (1768 – 29 באפריל 1838) היה איש עסקים ובנקאי יהודי. הוא היה פטרון של האמנויות וחברו של וולפגנג אמדאוס מוצרט. אביו, הסיטונאי הווינאי אדם אלברט הניג, הועלה למעמד האצולה בשנת 1784 תחת השם "אדלר פון הניקשטיין" לאחר שהתנצר. בשנת 1807 הוענק גם ליוסף תואר אצולה, שכן הוטבל כקתולי בילדותו.

יוסף פון הניקשטיין נולד בעיר ליימן שבחבל באדן. הוא נישא לאליזבת פון זוננשטיין (1770–1823). בתו, קרולינה, נישאה ליוזף פון המר-פורגשטאל, דיפלומט ומתרגם ספרות מזרחית. בנו הצעיר היה אלפרד פון הניקשטיין. יוסף פון הניקשטיין נפטר בווינה, אוסטריה.von Wurzbach, Constantin (1862). "Henikstein, Joseph Ritter von". Biographisches Lexikon des Kaiserthums Oesterreich. Vol. 8. p. 303. Retrieved 31 January 2020.

יוסף הניקשטיין היה סיטונאי בעל פריווילגיה קיסרית ומלכותית, וכן בעל חברת המסחר הניקשטיין ושות'. הוא היה גם אחד המנהלים הראשונים של הבנק הלאומי האוסטרי, שנוסד בשנת 1818.

בשתי אחוזותיו, האחת במרכז וינה והשנייה באחוזתו הכפרית באוברדובלינג, התקיימו לעיתים קרובות קונצרטים ביתיים שבהם נגנו מוזיקאים בולטים יחד עם בני המשפחה.

 אלפרד פרייהר פון הניקשטיין 
שמאל|ממוזער|אלפרד פרייהר פון הניקשטיין 1852
אלפרד פרייהר פון הניקשטיין (11 באוגוסט 1810, אוברדובלינג ליד וינה – 29 בינואר 1882, וינה) היה לוטננט פילדמרשל (Lieutenant Field Marshal) אוסטרי. הניקשטיין היה בנו הצעיר של יוסף פון הניקשטיין.

 קריירה צבאית 
 אלפרד הצטרף לחיל ההנדסה האוסטרי בשנת 1828 כצוער והתקדם במהירות בדרגות. בשנת 1835 נישא לסנטינה פון שול, בתו של לוטננט פילדמרשל פרנץ פון שול.Nikolaus von Preradovich : Henikstein, Alfred Johann Baptist Karl Borromäus Freiherr von. In: Neue Deutsche Biographie (NDB). Volume 8, Duncker & Humblot, Berlin 1969, , p. 524 
 מלחמות באיטליה ובהונגריה: בשנת 1848 הוא הצטיין בקרבות באיטליה, שירת מחוץ לוונציה והשתתף בבניית מבצר סן פייטרו. הוא קודם לדרגת מייג'ור, ולאחר מכן קולונל, ופיקד על כיבוש העיר אלטונה.
 קידום בדרגות ותואר אצולה: בשנת 1854 אלפרד פרייהר פון הניקשטיין, הועלה לדרגת מייג'ור גנרל, ובשנת 1859 מונה ללוטננט פילדמרשל. באותה שנה העניק לו הקיסר פרנץ יוזף תואר ברון.
 תפקידי פיקוד במשרד המלחמה: בשנת 1860 הוא מונה לאדיוטנט גנרל של הקורפוס החמישי, וב-1864 הפך לראש המטה הכללי של משרד המלחמה, לצד תפקידים נוספים כיועץ סתרים קיסרי וסגן מפקד רגימנט החי"ר ה-58.
 השתתפות במלחמת גרמניה (1866) והדחה: הצטרף כראש המטה הכללי של הצבא הצפוני האוסטרי, אך הודח מתפקידו לפני קרב קניגרץ, אף על פי שלקח בו חלק. בעקבות התבוסה הועמד לדין צבאי, אך הקיסר ביטל את ההליכים.
 פרישה ומותו: לאחר סיום המלחמה פרש משירות פעיל ונפטר בווינה בשנת 1882.

 ראו גם 

 אייזיק לב הופמן

קישורים חיצוניים

 The Nobility, Jewish Assimilation, and the Austro-Hungarian Foreign Service in the Late Imperial Era 
 The origin, glory and fall of the new business nobility of the Habsburg Monarchy 
 HENIKSTEIN, ALFRED, FREIHERR VON 

 הערות שוליים 

קטגוריה:יהודים גליציאנים
קטגוריה:משפחות יהודיות
קטגוריה:בתי אצולה אוסטריים
קטגוריה:שמות משפחה יהודיים
קטגוריה:שמות משפחה בשפה הגרמנית
קטגוריה:יהודים אוסטרו-הונגרים